Document ID: 31994R2248

KOMISSION ASETUS (EY) N:o 2248/94,
annettu 16 päivänä syyskuuta 1994,
kolmansista maista peräisin olevien tiettyjen teräskaapeleiden tuonnin ottamisesta jälkikäteen yhteisön valvontaan
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisestä tuontijärjestelystä sekä asetuksen (ETY) N:o 288/82 kumoamisesta 7 päivänä maaliskuuta 1994 annetun neuvoston asetuksen (EY) N:o 518/94(1) ja erityisesti sen 9 artiklan 2 kohdan,
ottaa huomioon tiettyjen kolmansien maiden tuontiin sovellettavasta yhteisestä järjestelystä ja asetusten (ETY) N:o 1765/82, (ETY) N:o 1766/82 ja (ETY) N:o 3420/83 kumoamisesta 7 päivänä maaliskuuta 1994 annetun neuvoston asetuksen (EY) N:o 519/94(2) , sellaisena kuin se on muutettuna asetuksella (EY) N:o 1921/94(3), ja erityisesti sen 9 artiklan,
on kuullut edellä tarkoitetuissa asetuksissa perustettuja komiteoita,
sekä katsoo, että
Tanskan kuningaskunnan välittämät tiedot osoittavat, että CN-koodeihin 7312 10 91, 7312 10 95 ja 7312 10 99 kuuluvien rautaisten tai teräksisten, ilman sähköeristystä olevien säkeislankojen, köysien, kaapeleiden, punottujen nauhojen, silmukoiden ja niiden kaltaisten tavaroiden tuonti yhteisöön kolmansista maista on kasvanut vuodesta 1991 ja se kehittyy olosuhteissa, jotka ovat omiaan häiritsemään kyseisten tuotteiden tuottajien tilannetta yhteisön alueella; vuodelta 1993 käytettävissä olevat tiedot näyttävät vahvistavan tämän kasvukehityksen olemassaolon; tuontihinnat ovat paljon yhteisön alueen teollisuuden tuotantokustannuksia alhaisemmat,
samanlaisia tai suoraan kilpailevia tuotteita tuottavan teollisuuden tilanne yhteisön alueella on huonontunut vuodesta 1991, kuten seuraavien taloudellisten osoittimien kehitys osoittaa:
-	vuodesta 1991 tuotanto on laskenut 215 395 tonnista 193 846 tonniin vuonna 1992, 173 715 tonniin vuonna 1993, ja viimeisten arvioiden mukaan se laskisi 159 900 tonniin vuonna 1994,
-	yhteisön alueen teollisuuden käyttökapasiteetti on laskenut voimakkaasti; vuosien 1991 ja 1994 välisenä aikana noin 30 prosenttia,
-	välittömien työpaikkojen määrä on laskenut vuosien 1990 ja 1993 välisenä aikana 28 prosenttia ja vuosien 1992 ja 1993 välisenä aikana 9 prosenttia laskien tämän jälkimmäisen ajanjakson aikana 4 662 yksiköstä 4 235 yksikköön, ja
näissä olosuhteissa on tarpeen säätää keinoista, joiden avulla saadaan mahdollisimman lyhyessä ajassa käyttöön tarkkaa ja nopeaa tietoa kyseisten tuotteiden yhteisössä toteutuneen tuonnin kehityksestä, ja tätä varten ottaa käyttöön tämän tuonnin jälkikäteen toteutettava yhteisön valvonta,
ON ANTANUT TÄMÄN ASETUKSEN:
1 artikla
CN-koodeihin 7312 10 91, 7312 10 95 ja 7312 10 99 kuuluvien rautaisten tai teräksisten, ilman sähköeristystä olevien säkeislankojen, köysien, kaapeleiden, punottujen nauhojen, silmukkojen ja niiden kaltaisten tavaroiden tuontia kolmansista maista yhteisöön koskee 1 päivästä lokakuuta 1994 jälkikäteen toteutettava yhteisön valvonta.
2 artikla
Jäsenvaltioiden on annettava valvonnan tulokset komission tiedoksi joka kuukausi kyseessä olevaa kuukautta seuraavan kuukauden kymmenenteen päivään mennessä ja ilmoitettava tuonnin määrä ja arvo cif-hinnan perusteella laskettuna sekä yhdistetyn nimikkeistön koodin ja alkuperämaan mukaan eriteltynä.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä syyskuuta 1994.

Labels: 1
5
7
3
12